ΔΙΚΑΙΟΛΟΓΗΤΙΚΑ ΠΟΥ ΘΑ ΥΠΟΒΑΛΛΟΝΤΑΙ ΣΤΟ ΤΜΗΜΑ ΠΡΟΥΠΟΛΟΓΙΣΜΟΥ-ΛΟΓΙΣΤΗΡΙΟΥ ΜΕΤΑ ΤΗΝ ΕΠΙΣΤΡΟΦΗ ΤΟΥ ΜΕΤΑΚΙΝΟΥΜΕΝΟΥ

για την εκκαθάριση και πληρωμή των οδοιπορικών εξόδων και ημερήσιας αποζημίωσης

1) Κατάσταση πληρωμής δαπάνης.

2) Εντολή μετακίνησης με υπογραφή από τον Πρόεδρο και σφραγίδα του Τμήματος (αφορά τα Ακαδημαϊκά Τμήματα) ή με υπογραφή του Αντιπρύτανη Οικονομικών, Προγραμματισμού & Ανάπτυξης (λοιποί μετακινούμενοι) με αριθμ. πρωτ. πριν την ημερομηνία αναχώρησης του μετακινούμενου**.**

3) Υπεύθυνη δήλωση Ν. 1599/86 *“Η δαπάνη αυτή δεν θα πληρωθεί από άλλη πηγή ή φορέα πέραν αυτής που αναφέρεται στην εντολή μετακίνησης και δεν είχα καμίας μορφής άδεια κατά την/τις ημερομηνία/ες μετακίνησής μου”.*

4) Υπεύθυνη δήλωση για χρήση ιδιόκτητου αυτοκινήτου, (στην περίπτωση αυτή επισυνάπτετε τις πρωτότυπες αποδείξεις διοδίων, άδεια και δίπλωμα αυτοκινήτου) για την μετακίνηση ή πρωτότυπα εισιτήρια και αποδείξεις πληρωμής όλων των μέσων μαζικής μεταφοράς που χρησιμοποιούν οι μετακινούμενοι εκτός έδρας τόσο κατά την μετάβαση όσο και κατά την επιστροφή τους.

5) Άλλα δικαιολογητικά π.χ πρόσκληση σε Σύγκλητο, Γενική Συνέλευση, διεξαγωγή Ορκωμοσίας κ.λ.π. για την κάλυψη αιτιολογημένα των πραγματικών αναγκών της μετακίνησης.

6) Πρωτότυπα παραστατικά ξενοδοχείου (σε περίπτωση διανυκτέρευσης) τα οποία εκδίδονται στο όνομα του μετακινούμενου.

Τα παραπάνω δικαιολογητικά των μετακινούμενων θα υποβάλλονται στο Τμήμα Προϋπολογισμού-Λογιστηρίου με διαβιβαστικό.

Για το προσωπικό του πρώην ΤΕΙ Θεσσαλίας όλα τα παραπάνω δικαιολογητικά θα υποβάλλονται στο Τμήμα Εισαγωγής και Επεξεργασίας Οικονομικών Στοιχείων (Λάρισα).

Για το προσωπικό του πρώην ΤΕΙ Στερεάς όλα τα παραπάνω δικαιολογητικά θα υποβάλλονται στο Τμήμα Εισαγωγής και Επεξεργασίας οικονομικών Στοιχείων και Υποστήριξης προμηθειών (Λαμία)

Περαιτέρω σας υπενθυμίζουμε ότι στην ιστοσελίδα του Πανεπιστημίου Θεσσαλίας, Διοίκηση-Διοικητικές Υπηρεσίας-Δ/νση Οικονομικής Διαχ/σης, υπάρχουν τα σχετικά έντυπα που αφορούν στην αποζημίωση μετακινήσεων υπαλλήλων του ιδρύματος.

Παρακαλούμε για την πιστή τήρηση και εφαρμογή των ανωτέρω, προκειμένου να είναι δυνατή η εκκαθάριση και πληρωμή των οδοιπορικών εξόδων.